open-index/open-wikipedia-markdown huggingface dataset:
עצם הרקה

**עצם הרקה** (TA: Os temporale) היא אחת מזוג עצמות המצויות מצידי הגולגולת, ומרכיבות את רוב החלק הצדדי שלה. העצם ממשיכה לכיוון בסיס הגולגולת ומרכיבה חלק קטן ממנו. בכל עצם רקה יש חמישה חלקים: החלק הקשקשתי (Pars squamosa ossis temporalis), החלק העוּלּי (zygomatic), החלק הסלעי (Pars petrosa ossis temporalis), החלק הפטמתי (pars mastoidea), החלק התוּפִּי (Pars tympanica ossis temporalis) וזיז חרטי (Processus styloideus ossis temporale).

החלק החשוב ביותר של העצם הוא החלק הסלעי, שבו נמצאת האוזן התיכונה ועצב הגולגולת השמיני, האחראי על השמיעה ועל שיווי המשקל. חלק זה מסתיים בחלק התופי, שאליו מחוברת האפרכסת. בנוסף לעצב השמיני, יוצא מעצם זו גם עצב הגולגולת השביעי, המעצבב את הפנים ואת רוב בלוטות הפנים.

## תרשימים ותמונות

מרכז|ממוזער|250px|החלק החיצוני של עצם הרקה השמאלית

## קישורים חיצוניים

קטגוריה:ערכים שבהם תבנית בריטניקה אינה מתאימה
רקה
A Song for XX

**A Song for XX** הוא אלבום הבכורה של הזמרת היפנית איומי האמאסאקי. האלבום הצליח ונמכר ביותר עם מכירות של מעל ממיליון עותקים.

למרות שתאריך השחרור הרשמי היה 1 בינואר 1999 נמכר האלבום בחנויות של חברת התקליטים כבר באמצע דצמבר 1998. האלבום הגיע לראש המצעד של אוריקון זמן קצר לאחר יציאתו. האלבום נשאר במצעדים במשך 63 שבועות.

## רשימת רצועות

## קישורים חיצוניים

קטגוריה:אלבומי בכורה מ-1999
קטגוריה:אלבומי איומי האמאסאקי
קטגוריה:אלבומים ביפנית
LOVEppears

**LOVEppears** הוא אלבומה השני של הזמרת היפנית איומי האמאסאקי. באלבום ישנו שילוב סגנונות שונים ובהם ריתם'נ'בלוז, רוק, פופ, דאנס, האוס וטראנס. האלבום, בדומה לאלבום הבכורה של הזמרת, זכה להצלחה רבה ושהה 64 שבועות רצופים במצעד אוריקון, מהם שלושה במקום הראשון.

האלבום כולל שני דיסקים. הדיסק ראשון כולל 16 שירים שהוציאה הזמרת אחרי חתימת האלבום הקודם והדיסק שני מכיל גרסאות מיוחדות של שירים מאלבום הבכורה, מהדיסק הראשון של האלבום החדש ושל שירים אחרים. רבים משירי האלבום יצאו גם כסינגלים וארבעה מהם העפילו למקום הראשון במצעד מכירות הסינגלים.

## קישורים חיצוניים
* 

קטגוריה:אלבומי איומי האמאסאקי
קטגוריה:אלבומים ביפנית
Duty

**Duty** הוא האלבום השלישי של הזמרת איומי האמאסאקי. הוא יצא ב-27 בספטמבר 2000.

האמאסאקי הוציאה סינגל אחד לחודש, Vogue, Far away, Seasons, מאפריל ועד יוני של שנת 2000. לאחר מכן נודעו שירים אלו כ-"טרילוגיה" עקב האווירה הדומה בשלושת השירים והקליפים המחוברים להם. Duty, כמו אלבומי הסטודיו הקודמים שלה, הגיעה לראשי מצעדי הלהיטים ונמכר בכארבעה מיליון עותקים. הסינגל Surreal יצא לאור אף הוא באותו היום, וכמו Duty, גם הוא הגיע לראשי המצעדים. גם האלבום וגם הסינגל הגיעו למקומות גבוהים במצעדים שבאותו השבוע וקידמו את האמאסאקי למקום הרביעי, אחרי הזמרת סיקו מאטסודה ושני ההרכבים KinKi Kids ו-WANDS.
Duty הוא האלבום הנמכר ביותר של האמאסאקי עם מכירות של 2,904,420 ביפן. האלבום שהה במקום הראשון במצעדים במשך 3 שבועות. הוא ממוקם במקום ה-22 ברשימת האלבום הנמכרים ביותר ביפן בכל הזמנים.

## השירים באלבום

*הערה: הקליפים של vogue - Far away - SEASONS מחוברים.

## על הסינגלים של האלבום
שמאל|ממוזער|250px|העטיפה של הסינגל ה - 14 ''vogue''

*הערה: השיר *ever free* לא יצא בשום אלבום.*

*[[מספר קטלוגי]]: AVCD-30108

*תאריך יציאה: [[26 באפריל]] [[2000]]

*המקום הגבוה ביותר אליו הגיע המצעדים: 3

*מספר שבועות במצעדים: 17 

*מספר העותקים שנמכרו: מעל 770,000

[[קובץ:faraway.jpg|שמאל|ממוזער|250px|העטיפה של הסינגל ה - 15 *Far away*]]



*מספר קטלוגי: AVCD-30118

*תאריך יציאה: [[17 במאי]] [[2000]]

*מקום בפסגת המצעדים: 2

*מס' שבועות במצעדים: 13 

*מס' העותקים שנמכרו: מעל 570,000

[[קובץ:seasons.jpg|שמאל|ממוזער|250px|העטיפה של הסינגל ה - 16 *SEASONS*]]



*מספר קטלוגי: AVCD-30119

*תאריך יציאה: [[7 ביוני]] [[2000]]

*המקום הגבוה ביותר אליו הגיע המצעדים: המקום הראשון

*מספר שבועות במצעדים: 21 

*מספר העותקים שנמכרו: מעל 1,300,000

[[קובץ:surreal.jpg|שמאל|ממוזער|250px|העטיפה של הסינגל ה - 17 *SURREAL*]]



*מספר קטלוגי: AVCD-30175

*תאריך יציאה: [[27 בספטמבר]] [[2000]]

*המקום הגבוה ביותר אליו הגיע המצעדים: המקום הראשון

*מס' שבועות במצעדים: 7

*מס' העותקים שנמכרו: מעל 417,000 

[[קובץ:audience.jpg|שמאל|ממוזער|250px|העטיפה של הסינגל ה-18 *AUDIENCE'']]

*הערה: גם לסינגל זה יצאו לאור רק 300,000 עותקים

*מספר קטלוגי: AVCD-30184

*תאריך יציאה: 1 בנובמבר 2000

*מקום בפסגת המצעדים: 2

*מס' שבועות במצעדים: 8 שבועות

*מס' העותקים שנמכרו: מתוך 300,000 נמכרו כל 300,000 העותקים.

## קישורים חיצוניים

קטגוריה:אלבומי איומי האמאסאקי
קטגוריה:אלבומים ביפנית
A Best

**A Best** הוא אלבום האוסף הראשון של הזמרת היפנית איומי האמסאקי אשר יצא ב-28 במרץ 2001. הוא יוצא דופן בכך שהוא כולל גם שירים שלא יצאו כסינגל לפי כן, השירים "A Song for XX" ו- "Who".

על אף שהיה זה אלבומה המצליח ביותר ואף דורג כשישי ברשימת האלבומים הנמכרים ביותר בכל הזמנים ביפן, הביעה הזמרת, בריאיון לעיתונות, מורת רוח מהאלבום וטענה כי יצא לאור בטרם עת.

השירים "A Song for XX", "Trust","Depend on you" הוקלטו מחדש לטובת הוצאת האלבום. 

## רשימת הרצועות באלבום
#(A Song for XX" (New Vocal" (הוקלט מחדש).
#(Trust" (New Vocal " (הוקלט מחדש)
#(Depend on you"(New Vocal " (הוקלט מחדש)
# ~LOVE ~Destiny
#To Be 
#(Boys & Girls (New Vocal (הוקלט מחדש)
#Trauma 
#End roll (New Vocal) (הוקלט מחדש)
#appears 
#Fly high 
#vogue 
#Far away 
#SEASONS 
#SURREAL 
#M 
#Who... 

## קישורים חיצוניים

קטגוריה:אלבומי איומי האמאסאקי
קטגוריה:אלבומי אוסף ביפנית
חוק כלים שלובים

שמאל|ממוזער|250px|חוק כלים שלובים
ממוזער|כלים שלובים
**כלים שלובים** הם כלים המאפשרים מעבר נוזל  בחופשיות ביניהם.

**חוק כלים שלובים** הוא חוק פיזיקלי הקובע כי גובה פני נוזל מסוים בכלים שלובים ישאף להיות שווה (אם פועל כוח משיכה).

דוגמה לחוק כלים שלובים ניתן לראות בגובה פני הים. גובה פני הים בכל רחבי כדור הארץ כמעט אחיד (ההבדלים נובעים מהשפעות של גאות ושפל והפרשי מליחות), בכל הימים המחוברים זה לזה. לכן הפשרת הקרחונים היבשתיים בקטבים תביא לעליית גובה פני הים בכל כדור הארץ, ואיים טרופיים שכל גובהם סנטימטרים ספורים מעל גובה פני הים הנוכחיים יכוסו מים. לעומת זאת, ימים שאינם מחוברים לאוקיינוסים העולמיים הם בעלי מפלס שונה, למשל ים המלח והכנרת, שמפלס מימיהם עולה ויורד במנותק מהאוקיינוסים.

גובה פני המים בכלים המחוברים אינו תלוי בצורת הכלי או ברוחבו. לדוגמה, פני הים התיכון ופני האוקיינוס האטלנטי שואפים להיות באותו גובה, מכיוון שהם מחוברים במצר גיברלטר, למרות שהים התיכון קטן ורדוד בהרבה מהאוקיינוס האטלנטי. מאחר שהים התיכון שוכן באזור חם יחסית בתוך אגן סגור כמעט לגמרי, טמפרטורת המים בו גבוהה יותר, והאידוי שלו מהיר יותר מזה של האוקיינוס האטלנטי, ואלמלא היו מחוברים, הוא היה מאבד מגובהו לעומת האוקיינוס האטלנטי (עד כדי התייבשות, כפי שקרה באירוע המסיני). בשל חוק הכלים השלובים, מים רבים זורמים מהאוקיינוס האטלנטי אל הים התיכון דרך מצר גיברלטר, ומאזנים את גובה המים בין שניהם. בשל כך ישנה זרימה חזקה מאוד במצר גיברלטר ממערב למזרח, ואף פעם לא להפך.

מבחינה פיזיקלית, מושתת חוק כלים שלובים על עקרון האנרגיה המינימלית. בהינתן מגוון מצבים אפשריים שהמערכת יכולה להימצא בהם, המערכת תימצא במצב בעל האנרגיה הפוטנציאלית הנמוכה ביותר, כל עוד המערכת יכולה לעבור בקלות בין מצבים. האנרגיה הפוטנציאלית של טיפת נוזל מתבטאת בגובהה של הטיפה, כלומר במרחקה של הטיפה ממרכז כדור הארץ. האנרגיה הפוטנציאלית של כל המערכת תהיה הנמוכה ביותר כאשר הנוזל ממלא את המקומות הנמוכים ביותר האפשריים. מכיוון שמדובר בנוזל, הרי שאין כמעט התנגדות של הנוזל לזרימה (צמיגות). לו היה מדובר בזורם צמיג, למשל דבש קר, היה זמן ההגעה לשיווי משקל ארוך יותר.

עקרון הפעולה של כלי העבודה שטיכמוס, המשמש לפילוס, מבוסס על החוק.

## מעיין פועם

**מעיין פועם** הוא סוג של מעיין קרסטי, הבנוי על חוק כלים שלובים, ולכן במקום לנבוע בקצב קבוע, הוא פורץ בקילוחים באופן קצוב כפעימות לב. ספיקה בלתי רציפה זו נגרמת מאגירתם של מי תהום בחללים קרסטיים בסלע, אשר מגיעים לסף מילוי מקסימלי, ואז מתרוקנים בבת אחת.

ישנם מעיינות שפועמים כל השנה, וישנם שפועלים רק בחלק מעונות השנה.

## בתרבות
בשיר "כלים שלובים" שכתב אהוד מנור (לחן: יוני רכטר, ביצוע: גידי גוב), ישנה התייחסות לכלים שלובים כתיאור מטאפורי של היחסים בין הדובר לאהובתו.

באוניברסיטת תל אביב, מונהגת תוכנית "כלים שלובים" בה לומדים הסטודנטים קורסים מתחומים שונים ממסלולם הראשי.

חוק הדתיים השלובים, כפרפרזה על "חוק הכלים השלובים", הוא ביטוי המשמש בעיקר בפי חלק מהמגזר הדתי-לאומי בישראל לתיאור התאוריה הפופולרית לפיה בין כל שני אנשים דתיים-לאומיים זרים קיים מכר אחד משותף לפחות.

## ראו גם
*חוק פסקל
*לחץ הידרוסטטי
*סיפון (צינור)

קטגוריה:מכניקת הזורמים
כלים שלובים

## קישורים חיצוניים
* השיר ׳כלים שלובים׳ באתר: ׳יוטיוב׳.
תנטוס

שמאל|ממוזער|150px|'''תנטוס''', התגלמות המוות במיתולוגיה היוונית.
**תָנָטוֹס** (ביוונית: **θάνατος**; באופן מילולי: "מוות") היה התגלמות המוות במיתולוגיה היוונית. הוא שכן בעולם התחתון ונחשב לישות מפחידה ביותר, המביאה איתה את צינת הלילה ואימת המוות. בקרב הרומאים הוא נודע כ**[[מורס (מיתולוגיה)|מוֹרְס]]** (Mors).

## מיתולוגיה
במיתולוגיה היוונית, תנאטוס הוא אל המוות. הוא בנם של ניקס (לילה) וארבוס (חושך) ואחיו התאום של היפנוס. כמו ילדים רבים של ניקס, תאנטוס הוא "התגלמות המוות" יותר מאשר אל.

התיאורים של תנטוס נוטים לסתור את עצמם, שכן לפעמים הוא מוצג בתור ישות שנואה ומאיימת ופעמים אחרות הוא מוצג בדרך מכובדת.

בספרות היוונית, תנאטוס מוזכר ב"איליאדה" של הומרוס כאחיו התאום של היפנוס, התגלמות השינה. הסיודוס מציין שתנטוס הוא בנה של ניקס, אלת הלילה, ומציין שהוא (כמו אחיו) נולד מבלי שניקס קיימה יחסי מין.

הוא גם מופיע במחזה "אלקסטיס" מאת אוריפידס, בה הוא לוקח את נשמתה של דמות הכותרת, אחרי שהקריבה את חייה בשביל בעלה.

התפקיד הבולט היחידי שלו הוא במיתוס של סיזיפוס, בו המלך סיזיפוס מנסה לכבול את תאנטוס, ומצליח לרמות את המוות פעמיים.

תנטוס כמעט ולא מופיע בסיפורי המיתולוגיה, ומעולם לא הייתה לו כיתת פולחן מרכזית. בשלב מאוחר יותר, דמותו של האדס, אל השאול ושליט המתים, האפילה על דמותו של תנטוס ותפסה את מקומו.

## באומנות
באמצעות בחינת דימויים ששרדו של תנטוס, מומחים יכלו להסיק כיצד אל המוות נתפס מבחינה תרבותית על ידי העם היווני העתיק.

היוונים העתיקים היו משתמשים בלקיטוס- כד לאחסון שמן ובושם- כחלק מטקסי הקבורה והראו חשיבות כיבוד המתים בתרבות היוונית העתיקה. הלקיטוס נמצאו בעיקר בקברים אתונאים ועוטרו בדיוק וקשב רב.

באמנות תואר תנטוס כגבר צעיר ומכונף ובדרך כלל נושא חרב על מותניו. תנטוס הוצג פעמים רבות על כלי חרס יווניים עתיקים כשהוא נושא חייל שנפל ביחד עם אחיו התאום, היפנוס.

מרכז|כד המתאר את תנטוס (מצד ימין) והיפנוס (מצד שמאל) סוחבים את גופו של סרפדון, בן זאוס, בזמן שהרמס צופה.|טקסט=כד המתאר את תנטוס (מצד ימין) והיפנוס (מצד שמאל) סוחבים את גופו של סרפדון, בן זאוס, בזמן שהרמס צופה.|ממוזערתנטוס מילא תפקיד מכריע בהבטחת קבורה נאותה של המתים, ונוכחותו על כלים אלה משקפת את הכבוד שניתנו לו בהקשר זה. הכללתו של תנטוס, אל שבדרך כלל מתואר כמעורר פחד ושנוא, בטקסים מכובדים היא עדות לאמונה שלהילקח על ידי אל המוות בקרב הייתה נחשב לדרך אצילית ומכובדת למות.
שדה הקרב הוא כאוס מתמיד; השינה והמוות נושאים אותך מהכאוס אל מקום בו אתה מקבל קבורה הולמת.

[ממוזער|מרכז|כד לקיטוס המתאר את היפנוס ותנטוס סוחבים את סרפדון, בן זאוס, משדה קרב ב[טרויה. הכד מצויר בסגנון הרקע הלבן.]]

## יצר המוות

זיגמונד פרויד הציג את הרעיון של תנטוס לראשונה ב-1920, במאמרו "מעבר לעקרון העונג".

על פי מודל הנפש הפרוידיאני, האיד מורכב משני אינסטינקטים: ארוס ותנטוס. פרויד ראה את ארוס כיצר החיים, האהבה והתשוקה המינית ואת תנטוס כיצר המוות והתוקפנות. כלומר, היצר המבטא את הכוח ההרסני והאלים שבאדם. פרויד טען ששני האינסטינקטים נמצאים בהתנגשות תמידית זה עם זה.

## ראו גם
* האנשה של המוות

## קישורים חיצוניים

* 

## הערות שוליים

קטגוריה:האנשה במיתולוגיה היוונית
קטגוריה:אלים יווניים
קטגוריה:דמויות מהמיתולוגיה היוונית
קטגוריה:אלי מוות
קטגוריה:אלי שאול
קטגוריה:אלילי שאול
ירושלמי

"**ירושלמי**" היא מילה המבטאת שייכות לעיר **[[ירושלים]]**, וכמטונימיה גם לארץ ישראל (בעיקר לעומת המילה ****).

קטגוריה:שמות משפחה עבריים
קטגוריה:שמות משפחה טופונימיים
Trilogy

Trilogy הוא אלבום רוק מתקדם של הלהקה אמרסון, לייק ופאלמר. זהו אלבומם הרביעי במספר, והאלבום השלישי אשר הוקלט באולפן. בעטיפת האלבום ניתן לראות את חברי הלהקה עירומים למחצה מביטים על השקיעה. עטיפת האלבום עוצבה על ידי חברת היפנוסיס, אשר עיצבה ללהקות רוק מתקדם רבות.

באלבום זה, בניגוד לאלבומים הקודמים, היה צורך בעיבודים נקיים ומושקעים, וזה בגלל שהיה צורך לחבר בין קטעים שונים זה מזה בסגנונם המוזיקלי. זאת הסיבה שלהקה השקיעה באופן מיוחד בעיבודם הנקי של רצועות האלבום.

האלבום מתחיל עם יצירה בת שני חלקים (The Endless Enigma), אשר ביניהם נשמעת "פוגה" שהולחנה בידי אמרסון. מיד לאחר סיום החלק השני ביצירה, נשמע הלהיט From the Beginning אשר נכתב על ידי לייק. משם לשיר על המערב הפרוע ולביצוע למוזיקת מערבונים אשר הולחנה על ידי אהרן קופלנד - Hoedown.

משם ליצירה המרכזית - Trilogy. אחרי Trilogy מופיעים שני קטעים נוספים.

מבקרי המוזיקה נהגו לומר שהאלבום מייצג את אופי הלהקה בצורה הכי טובה ביחס לאלבומים האחרים של הלהקה. לייק עצמו אמר שזהו האלבום האהוב עליו ביותר של ELP.

## נגנים
* קית' אמרסון - קלידים
* גרג לייק - שירה, בס, גיטרה
* קרל פאלמר - תופים, כלי הקשה

## רשימת רצועות

## קישורים חיצוניים

קטגוריה:אמרסון, לייק ופאלמר
קטגוריה:אלבומים באנגלית
ד"ר פיל

**ד"ר פיל** היא תוכנית אירוח אמריקנית שנוצרה על ידי אופרה ווינפרי ומנחה התוכנית הפסיכולוג ד"ר פיל מק'גרו, אשר שודרה בין השנים 2002–2023.

התוכנית עסקה במתן עצות לשיפור החיים, ומתבססת על ניסיונו של ד"ר פיל כפסיכולוג קליני. נושאי התוכנית כללו הורדה במשקל, תוכניות כספיות, בעיות בזוגיות, גידול ילדים וכדומה. ד"ר פיל ידוע כמאחד משפחות, ומשפחות המשתתפות בתוכניתו נתבקשו למלא אחר הכללים שהוא נתן.

בישראל, התוכנית שודרה בערוץ yes stars base בשנים 2009–2015, ושודרה בעבר ב-HOT בערוצים HOT3 ו-HOT Family.

## היסטוריה
תוכנית האירוח של ד"ר פיל שודרה לראשונה ב-30 בנובמבר 2002. קודם להפיכתה לתוכנית עצמאית, הייתה לד"ר פיל פינה "ימי שלישי עם ד"ר פיל" בתוכניתה של אופרה וינפרי, שזכתה להצלחה רבה.

בשנת 2007 פיל מק'גרו היה מועמד לפרס אמי בקטגוריית המנחה הטוב ביותר של תוכניות אירוח.

התוכנית שודרה במשך 21 עונות עד לסיומה ב-25 במאי 2023.

טרוויס ליין סטורק שהתארח בתוכנית מספר פעמים בהמשך החל להנחות תוכנית משלו "הרופאים" שמהווה ספין אוף של התוכנית "ד"ר פיל".

## אזכורים בתרבות
* בעונה ה-35 של התוכנית רחוב סומסום התווספה הדמות "Dr. Feel" אשר מבוססת על מק'גרו.
* בתוכנית סאטרדיי נייט לייב דמותו של ד"ר פיל שולבה במספר מערכונים בהם וויל פרל גילם את ד"ר פיל.
* בפרק של סדרת האנימציה פיניאס ופרב הייתה פרודיה לד"ר פיל בה הדמות נקראה ד"ר פילבטר (Feelbetter).
* בתוכנית חברים צ׳נדלר ומוניקה מתווכחים וצ׳נדלר שואל את מוניקה ״לא ראית את התכנית של ד״ר פיל שהקלטתי לך?״

## קישורים חיצוניים

* 

## הערות שוליים

קטגוריה:סדרות ספין-אוף אמריקאיות
קטגוריה:תוכניות אירוח אמריקאיות
קטגוריה:אולפני CBS: תוכניות וסדרות
קטגוריה:תוכניות טלוויזיה אמריקאיות שעלו לשידור בשנות ה-2000
פעם שלישית גלידה

[ממוזער|פסל של גביע עם שלושה כדורי [גלידה]]
**פעם שלישית גלידה** הוא ניב עברי ישראלי נפוץ.

## השימוש בניב
קיימים חילוקי דעות באשר לצורת השימוש הנכונה בניב וכיום מקובלות שתי צורות שימוש בו. הביטוי נאמר כאשר אדם פוגש את חברו יותר מפעמיים בפרק זמן קצר ושלא כהרגלו. כאשר מתרחשת הפגישה המקרית הראשונית הרי שמדובר בדבר נורמלי וסביר. כאשר תוך זמן קצר מתבצעת פגישה שנייה על פי צורת השימוש הראשונה נהוג לומר "בפעם הבאה נשב לאכול גלידה" ברוח הפתגם המקורי. על פי צורת השימוש השנייה נהוג כעת לומר את המשפט "פעם שלישית גלידה" לאות הכנה לעתיד לבוא. על פי צורת השימוש הראשונה בפגישה השלישית שמתרחשת תוך זמן קצר נהוג לומר את המשפט המקורי.

## מקור הניב
מקור הניב איננו ברור לגמרי. יש המשערים שהגיע מניב גרמני דומה: "nächstes Mal gibst du mir einen aus", שפירושו: בפעם הבאה תצטרך לקנות לי משקה. הניב הגרמני שונה - ראשית, אין בו התייחסות אל "הפעם השלישית", ושנית, מי שאומר את המשפט אמור לקבל משקה על חשבון חברו, ואילו בניב העברי לא אומרים מי יקנה את הגלידה. המפרשים את הניב העברי ככזה שיש לאומרו בפגישה השנייה או השלישית מוסיפים שוני נוסף. ניב דומה ברוח הניב הגרמני מצוי בשפה ההולנדית.

טענה נפוצה ולא מבוססת בעניין מקור הביטוי הרווחת ברשת האינטרנט, היא שמקור הביטוי בביטוי קרוב באנגלית - "If I see you next time I'll scream" (בתרגום לעברית: "אם אראה אותך בפעם הבאה, אצעק"), והמילים "I scream" (אצעק) הפכו ל-"Ice-cream" (גלידה) בשל היותם הומופונים. אלא שגם בביטוי זה לא מופיעה "הפעם השלישית", וגרוע מכך, מדד גוגל מעלה שכלל לא קיים ביטוי כזה בשפה האנגלית. בתאוריה דומה תומך הלשונאי רוביק רוזנטל:

## ראו גם
*ג'ינקס
*כלל השלושה בכתיבה

## קישורים חיצוניים

קטגוריה:ביטויים
קטגוריה:מילים וביטויים בעברית
קטגוריה:גלידות
אברהם אביגדורוב

**אברהם אביגדורוב** (בומצ'יק; 2 ביולי 1929 – 4 בספטמבר 2012) היה לוחם בפלמ"ח ובצה"ל. בעל אות גיבור ישראל על מעשה גבורה יוצא דופן תוך סיכון חיים שגילה בקרב במלחמת העצמאות.

אביגדורוב נולד וגדל במושבה מצפה שליד טבריה, לרחל ולגד אביגדורוב, מאנשי "השומר". בגיל 7 התייתם מאביו, שנהרג במאורעות תרצ"ו. אביגדורוב למד חקלאות בבית הספר מקוה ישראל, ולימים עבד במשך מספר שנים במחלקה להגנת הצומח במשרד החקלאות.

## סיפור הקרב

ביולי 1947 סיים את לימודיו, התגייס לפלמ"ח ושירת בחטיבת יפתח. הוא היה בהכשרה המגויסת ברמת יוחנן כשהגיעו ידיעות על שיירה ערבית עמוסת נשק היוצאת מביירות לכיוון חיפה, ב-17 במרץ 1948. הוא יצא יחד עם כוח פלמ"ח לכיוון קריית מוצקין על מנת לעצור את השיירה. עם בוא השיירה למקום המארב הצליח אביגדורוב להשתלט על שני מקלעי ברן של הערבים, עד שאירעה התפוצצות עזה שפצעה אותו אנושות. הכוחות באזור, שהיו בטוחים על פי מצבו שהוא נהרג, העבירו אותו לחדר המתים, ורק במקרה זיהה פלוני כי אביגדורוב לא נהרג. לאחר שלושה שבועות פקח אביגדורוב את עיניו ושמע מחבריו שהפעולה הצליחה והשיירה הערבית נבלמה ולא הגיעה ליעדה. חייל נוסף, עמנואל לנדאו, נהרג בקרב זה.

## אות גיבור ישראל
200px|ממוזער|שמאל|אברהם אביגדורוב
ממוזער|קברו של אברהם אביגדורוב בבית העלמין הישן בהרצליה
על מעשה זה הוענק לאביגדורוב 'אות גיבור ישראל' בטקס שנערך ב-17 ביולי 1949 יחד עם 11 גיבורי ישראל נוספים ממלחמת העצמאות (אשר ארבעה מתוכם נהרגו במלחמה). לאחר שהכנסת הסדירה את נושא העיטורים בחוק בשנת 1970, התקיים באפריל 1973 טקס בו הוענקו עיטורי הגבורה בתצורתם הנוכחית, לכל הלוחמים גיבורי ישראל עד לאותה תקופה. נימוקי צה"ל לקבלת אות גיבור ישראל:

ביום העצמאות ב-1968 וכן ב-1973, נמנה עם מדליקי המשואות בהר הרצל.

אביגדורוב הלך לעולמו בספטמבר 2012,  ונקבר בחלקה הצבאית בבית העלמין הישן בהרצליה.

## קישורים חיצוניים

* 
* 
* 
* 
* 

## הערות שוליים

קטגוריה:אנשי היישוב ילידי הארץ
קטגוריה:בוגרי בית הספר החקלאי מקוה ישראל
קטגוריה:לוחמי הפלמ"ח
קטגוריה:מעוטרי עיטור הגבורה במלחמת העצמאות
קטגוריה:משיאי משואה ביום העצמאות: 1968
קטגוריה:משיאי משואה ביום העצמאות: 1973
קטגוריה:נכי צה"ל
קטגוריה:יתומי פעולות האיבה
קטגוריה:יתומי חללי מערכות ישראל
קטגוריה:מועצה אזורית הגליל התחתון: אישים
קטגוריה:אישים הקבורים בבית הקברות הישן בהרצליה
קטגוריה:אישים הקבורים בבתי קברות צבאיים ישראליים
קטגוריה:חיילי חטיבת יפתח במלחמת העצמאות
קטגוריה:אנשי המושב
קטגוריה:ישראלים שנולדו ב-1929
קטגוריה:ישראלים שנפטרו ב-2012
כוויית קור

שמאל|ממוזער|250px|ידיים עם כוויות קור
שמאל|ממוזער|250px|אצבעות הרגליים שלושה שבועות לאחר שנפגעו מכוויית קור
**כוויית קור** היא פציעה שנגרמת כתוצאה מחשיפה לקור. הפציעה יכולה לנוע מדרגה נמוכה עד למוות של הרקמה הפצועה בתהליך של נמק. לרוב, האיברים הראשונים שנפגעים הם האיברים המרוחקים ממרכז הגוף (או בשמם המקצועי איברי הפריפריה): האף, האוזניים והאצבעות. זה קורה כי במצבי קור כלי הדם באזורים אלה מתכווצים כדי להמשיך להזרים את הדם לאיברים החיוניים וכדי לצמצם את איבוד החום כתוצאה מחשיפה לסביבה.

## תסמינים
איבוד הצבע של העור, יחד עם תחושת שרפה או עקצוץ של העור, אי תחושה או כאב עז. אם העצבים וכלי הדם ניזוקו במידה רבה, נמק יכול להופיע, וקטיעת האיבר יכולה להיות דרושה. עור שלא מטופל לזמן מה ונחשף לכוויית קור יהפוך לשחור.

## טיפול
הטיפול כולל בעיקר חימום הדרגתי של הרקמה הפצועה כדי לנסות להחזיר לה חיוניות ואם הדבר בלתי אפשרי לצמצם את התפשטות הפציעה לאזורים נוספים.

## קישורים חיצוניים

* כוויות קור, באנציקלופדיית הטיפוס
* 
* 

קור
1984 (תשדיר פרסומת)

"**1984**" הוא שמו של סרטון פרסומת של חברת אפל, לקראת השקתו של מחשב המקינטוש בשנת 1984. את הפרסומת ביים יוצר הסרטים רידלי סקוט.

## עליית הפרסומת לאוויר
הסרטון עלה לאוויר פעמיים: פעם אחת מוקדם מספיק כדי להיכנס לתחרות הפרסומות של אותה שנה, ופעם שנייה במהלך שידורי הסופרבול, שהיה זמן צפיית שיא בטלוויזיה האמריקאית. הפרסומת הייתה כל כך אפקטיבית וזכירה – שצופים רבים זוכרים אותה טוב יותר מאשר את משחק הפוטבול.

## עלילת התשדיר
התסריט מנסה לדמות את עלילת הספר "1984" של ג'ורג' אורוול. בתשדיר מוצג בפני הצופים אצטדיון ענק מלא בגלוחי ראש בלבוש אחיד מביטים במסך שעליו נראה "האח הגדול", ראש המפלגה בספר, כשהוא נושא נאום ניצחון על הצלחתם לדכא את מרידות המחשבה, ושכעת כולם חושבים בצורה שאותה תכננה המפלגה. במקביל לתמונות אלו נראית אישה המתפרצת להיכל כשחיילים רודפים אחריה ומנסים למנוע ממנה להיכנס. האישה בולטת בתוך הקהל בלבושה הצבעוני, בשיערה ובעורה השזוף. בשיא הפרסומת מיידה האישה פטיש על המסך ושוברת אותו, דבר הגורם לכל הצופים לפעור את פיהם בתדהמה ובחרדה. בסוף התשדיר הוצגה ההודעה שב-24 בינואר 1984 אפל תשיק את המקינטוש, כדי ששנת 1984 לא תראה כמו "1984".

## המסר הפרסומי
מטרת הפרסומת הייתה להציג את אפל כאלטרנטיבה למונופול העצום של יבמ ששרר אז בשוק המחשבים. התשדיר עשה שימוש מוצלח בפחד הלא-רציונלי ששרר אז בקרב חלקים מהציבור, ששנת 1984 תהיה קטסטרופלית כפי שהוצגה בספר של אורוול. הפרסומת הצליחה למצב את המותג אפל בתור חלופה לאחדות החשיבה אותה מייצגת יבמ. 
המיצוב של המותג כפי שבאה לידי ביטוי בפרסומת, מציע "לגאול" את הצופים ולהציע להם חופש בחירה, גם אם עד אז היה נדמה כי "יבמ" היא האפשרות היחידה בכל הנוגע לשוק המחשבים.

## אלמנטים פרסומיים חשובים
הפרסומת נחשבת לאחת הפרסומות הקלאסיות והחשובות בעולם הפרסום והשיווק.
ישנם מספר אלמנטים בולטים בפרסום אשר ניתן להמחיש באמצעות הפרסומת:
* **שימוש בהפחדה** – שימוש בהפחדה בפרסום הוא חרב פיפיות בדרך כלל. הפרסומת מראה שימוש נכון בהפחדה בכך שהתסריט שהיא מציגה בדיוני מספיק על מנת שהקהל "יסבול" את הצפייה ולא יתחמק ממנה או ידחיק את המסר. כמו כן הצגת הפתרון למצוקה מסייע לקתרזיס ולעיכול ההפחדה ללא הצבת מחסומים.
* **שימוש באלמנטים תרבותיים** – ההנחה כי הספר 1984, וגם השנה עצמה היא חלק מהמטען התרבותי הקולקטיבי ולכן יכולה לשמש כ"שפה משותפת" בין הצופים לפרסומת.
* **שימוש במטאפורה התנהגותית** – ההמשלה של התנהגות הדמויות בעולם ה"פוליטי" אותו מציגה הפרסומת אל האפשרויות העומדות בפני הצרכנים כשהם רוכשים מחשב.
***היעדר המוצר** – אי הצגה של המוצר מחזקת את כוחם של האלמנטים הוויזואליים והרגשיים בפרסומת. למעשה הפרסומת אינה מציגה יתרון מוצרי אחד של אפל על פני יבמ, אלא מדברת רק על הערכים אותם מייצג המותג.

## פרסים

הסרטון זכה במקום הראשון בפסטיבל הפרסום בקאן ובפרס קליאו. על מנת להיות זכאית להצגת מועמדות לתחרות הקליאו כבר ב-1984, שודרה הפרסומת בדצמבר 1983 בתחנת טלוויזיה קטנה באיידהו בעלות של 10 דולר.

## קישורים חיצוניים

* 

## הערות שוליים

קטגוריה:1984 בארצות הברית
קטגוריה:אפל
קטגוריה:סופרבול
קטגוריה:פרסומות טלוויזיוניות
קטגוריה:1984 (ספר)
Brain Salad Surgery

**Brain Salad Surgery** הוא אלבום הרוק המתקדם החמישי במספר של להקת **[[אמרסון, לייק ופאלמר]]**. את עטיפת האלבום עיצב הצייר ה.ר. גיגר. בציור המקורי היה גם פין על העטיפה, אך חברת התקליטים הטילה וטו, ובלית ברירה גיגר והלהקה נאלצו לוותר עליו.

## הפקה
האלבום נפתח בביצוע לשיר אנגלי פטריוטי שנקרא *[[ירושלים (שיר)|Jerusalem]]*. השיר נכתב במקור על ידי ויליאם בלייק והולחן על ידי יוברט פרי. הלהקה עשתה לו עיבוד רוק שעמד כניגוד מול הביצוע המסורתי והרגוע של השיר.

הרצועה השנייה היא עיבוד לפרק מתוך הקונצ'רטו הראשון לפסנתר של המלחין הארגנטינאי אלברטו חינסטרה. חינסטרה כלל לא התנגד ואף שיבח את עיבוד הרוק הסוער שהכינה הלהקה. הקטע כולל שימוש כבד בסינתיסייזרים. יחד עם סינתיסייזר התוף החדש שפותח על ידי קרל פאלמר והקלידים של קית' אמרסון.

אלברטו חינסטרה עצמו אהב ושיבח את העיבוד של הלהקה. בגב עטיפת האלבום של Brain Salad Surgery, נכתב ציטוט של חינסטרה האומר: "קית' אמרסון תפס להפליא את מצב הרוח של היצירה שלי".

הרצועה השלישית היא להיט של הלהקה, שנקרא *Still...You Turn Me On*. השיר נכתב על ידי גרג לייק.

היצירה *[[Karn Evil 9]]*, שנשמעת מיד אחרי מעין קטע מעבר (*Benny the Bouncer*), היא יצירה בת כ-30 דקות, הבנויה משלושה חלקים. החלק הראשון הוא קטע רוק קצבי וחי, החלק השני הוא חלק ג'אזי למדי שכולל רק פסנתר, גיטרה בס ותופים. החלק השלישי והאחרון הוא קטע רוק שעוסק למעשה במלחמה שבין האדם למחשב.

את המילים ליצירה כתב פיטר סינפלד, שאותו הכיר לייק מלהקת קינג קרימזון. לייק התקשה לחבר מילים ליצירה המורכבת וביקש עזרה מחברו.

## נגנים
* קית' אמרסון - קלידים (אורגן, סינתיסייזר, פסנתר צ'מבלו)
* גרג לייק - שירה, גיטרה בס, גיטרה אקוסטית, גיטרה חשמלית
* קרל פאלמר - תופים, כלי הקשה, כלי הקשה אלקטרונים

## רשימת רצועות
# Jerusalem - 2:44
# Toccata - 7:22
# Still...You Turn Me On - 2:53
# Benny the Bouncer - 2:21
# Karn Evil 9 - 29:39
#* 1st Impression, Pt. 1
#* 1st Impression, Pt. 2
#* 2nd Impression
#* 3rd Impression

## קישורים חיצוניים

קטגוריה:אמרסון, לייק ופאלמר
קטגוריה:אלבומים באנגלית
קטגוריה:אלבומים שהוקלטו באולפני אולימפיק
קטגוריה:אלבומי רוק מתקדם
ליאונינג

**לְיַאונִינְג** (; בסינית מסורתית: **遼寧**; בפין-יין: **Liáoníng**) הוא מחוז בצפון-מזרח הרפובליקה העממית של סין. המחוז משתרע על פני 147,076 קמ"ר ועל פי מפקד האוכלוסין משנת 2020, התגוררו בו כ-42.59 מיליון תושבים. בירתו היא העיר שֶׁנְיָאנְג.

יחד עם שני המחוזות הנוספים בצפון-מזרח סין - ג'ילין וחיילונְגְגְ'יָאנְג ועם צפון-מזרח מונגוליה הפנימית - מחוז ליאונינג מהווה חלק ממנצ'וריה ההיסטורית וחולק איתן תרבות הומוגנית יחסית. כמותם, הוא גם הפך בשנת 1931 לחלק ממנצ'וקוו, ממשלת בובות שנשלטה בידי יפן.

## היסטוריה
שושלת צ'ינג המנצ'ורית, לאחר השתלטותה על סין ב-1644, גייסה בני האן ממחוז שאנדונג כדי ליישב את המחוז, שהיה אז מאוכלס בדלילות. יתר מנצ'וריה נותרה סגורה למהגרים סינים. ב-1860 שוב נפתח המחוז ומנצ'וריה כולה לבני האן. המנצ'ורים מהווים 13% מהאוכלוסייה, בעוד שבני האן מהווים 84% אחוזים ממנה. מיעוטים נוספים במחוז כוללים מונגולים, בני חווי, קוריאנים ובני .

המחוז משיק לאוקיינוס השקט בים בוהאי ובים הצהוב. נהר יאלו מתווה את קו הגבול בין ליאונינג וג'ילין לבין קוריאה הצפונית. מערב המחוז הררי, מרכזו שטוח ובמזרחו גבעות. האקלים מוגדר כמונסוני יבשתי.

התוצרים החקלאיים העיקריים של ליאונינג כוללים חיטה, דורה וסויה. אזור דָאלְייֵן אחראי לכשלושה רבעים מהיצוא של סין בתפוחים ובאפרסקים. זהו גם מחוז תעשייתי חשוב, בהיותו אחד הראשונים שעברו תהליך תיעוש בשנות השלושים של המאה העשרים על ידי היפנים ושוב בשנות החמישים והשישים. יש בו את מרבצי הברזל, המגנזיט, היהלום והבורון הגדולים בסין, וכן מרבצים משמעותיים של נפט ושל גז טבעי. העיר בנשי הנמצא בתחום המחוז מהווה אחד ממרכזי תעשיית הפלדה בסין.

בין אתרי התיירות בליאונינג ניתן למנות מספר קברים של קיסרים משושלת צ'ינג וכן את הארמון הקיסרי בשן-יאנג, הארמון ששימש את שושלת צ'ינג בטרם השתלטה על סין כולה. בעיר אָנְשָׁאן מצוי פסל הבודהה הגדול בעולם העשוי מאבן ירקן. עיר הנמל דָאלְייֵן פופולרית בקרב הסינים כעיירת קיט בזכות חופיה, גני חיות, אתרי נופש, מאכלי ים, מרכזי קניות, אדריכלות רוסית ויפנית וחשמליות רחוב.

## חלוקה מנהלית
מחוז ליאונינג מחולק לשתי ערים תת-מחוזיות ושתים עשרה נציבויות עירוניות:

## קישורים חיצוניים

* 
* 

## הערות שוליים

*
קטגוריה:הרפובליקה העממית של סין: מחוזות
ירוחם (פירושונים)

קטגוריה:שמות משפחה עבריים
קטגוריה:שמות פרטיים עבריים לגברים
היפנוס

שמאל|ממוזער|200px|התאומים '''היפנוס''' ותנטוס.
**היפנוס** (יוונית עתיקה: Ύπνος, "שינה") היה התגלמות השינה במיתולוגיה היוונית. בקרב הרומאים הוא נודע כ**[[סומנוס]]** (Somnus).

## מיתולוגיה
היפנוס שכן במערה אפלה בעולם התחתון, הרחק מאור השמש. למערה לא היה פתח ולא הייתה כניסה. מי שכן מעז להגיע אל המערה נתקל במרבד פרחי פרג בעלי ריח משכר ונרדם. כך נשמרת הדממה על מנת שאיש לא יוכל להיכנס ולהפריע לתנומתו של היפנוס השקוע בתרדמה.

ב"איליאדה" היפנוס מוזכר כאחיו התאום של תנטוס, התגלמות המוות. הסיודוס (בתאוגוניה) מציין שהיפנוס הוא בנה של ניקס, אלת הלילה, אך הוא לא נוקב בשמו של האב.

היפנוס היה אביו של מורפיאוס, אל החלומות, וכן היה אחד מבני לווייתו של האדס, אל השאול ושליט המתים. הוא העניק לאנדימיון את היכולת לישון עם עיניו פקוחות, כדי שגם בשנתו יוכל להשגיח על אהובתו סלנה, אלת הירח. אולם, מעבר לסיפורים אלו היפנוס כמעט ולא מופיע בסיפורי המיתולוגיה, ומעולם לא הייתה לו כיתת פולחן מרכזית.

## שימושים
באמנות היפנוס תואר כגבר צעיר ערום בעל כנפיים הבוקעות מרקותיו. לעיתים הוא הוצג כבעל זקן וכנפיים המחוברות לכתפיו.

משמו של האל היפנוס נגזר המושג היפנוזה שנטבע ב-1841 על ידי הרופא המנתח הסקוטי ג'יימס ברייד.

## קישורים חיצוניים

* 

קטגוריה:אלים יווניים
כתובת (ארכאולוגיה)

[שמאל|ממוזער|250px|[אבן רוזטה, מן הכתובות המפורסמות שנתגלו.]]
**כתובת** היא מונח המתייחס לכל מסמך, סימן, מספר או אות שנכתבו, גולפו, עוצבו, או נחרטו על חומרים בעלי שרידות יחסית כגון אבן, שיש, מתכת, עץ. חקר הכתובות הוא תחום במדעי הארכאולוגיה הנקרא אפיגרפיה.

חקר כתובות נבדל מחקר מסמכים שנכתבו על נייר, עור, גוויל, או פפירוס; מחקרם של טקסטים אלה נקרא פלאוגרפיה.

## ראו גם
*:קטגוריה:כתובות עבריות

## לקריאה נוספת
* 
* 
* ראו ערך "כתובות" בתוך: יואל רפל ואוריאל רפפורט, אנציקלופדיה לתולדות ארץ-ישראל, הוצאת מודן – משרד הביטחון – ההוצאה לאור, 1986, עמ' 424–442

## קישורים חיצוניים

* כתובות עתיקות באתר "עידן התנ"ך"

*
קטגוריה:ערכים שבהם תבנית בריטניקה אינה מתאימה
יעבץ

**יעבץ** הוא שם ממקור מקראי המשמש גם כשם משפחה יהודי מסוג פטרונימי (שמקורו בשם אחד מאבות המשפחה).

## הערות שוליים

קטגוריה:שמות משפחה ביהדות ספרד ופורטוגל
ז'ול רנאר

**ז'ול רנאר** (צרפתית: Jules Renard; 22 בפברואר 1864 - 22 במאי 1910) היה סופר צרפתי.

## חייו
רנאר נולד בכפר שלון די מן בצפון צרפת, שבסביבתו אביו פיקח על הנחת קווי מסילת הברזל. ב-1868 עברה משפחתו להתגורר בכפר שיטרי לה מין בחבל בורגון. ב-1875–1881 למד בבית ספר תיכון בעיר נוור שבמרכז צרפת. סבל מרגשי נחיתות משום שהיה הבן הצעיר במשפחתו, ורצה להוכיח את יכולתו בכתיבה ובלימודי ספרות. עבר לפריז ולמד שם פילוסופיה, אך משלא התקבל לבית ספר יוקרתי, כתב שירים, נובלות ומחזות קצרים. נעשה חבר בחוגים הספרותיים של פריז שנפגשו בבתי הקפה שבעיר, והחל לפרסם מאמרים בעיתונים. ב-1885–1886 שירת בצבא הצרפתי בעיר בורז' בחבל ברי. ב-1888 נשא לאישה את מארי מורנו. הזוג התגורר בפריז, אך נהג לבלות מספר חודשים בשנה בכפר ילדותו של רנאר, שיטרי לה מין.

ז'ול רנאר קיבל את השראתו בכתיבה מחיי הכפר. הוא התפרסם בשל הנובלה "ראש גזר", המשקפת את זיכרונות ילדותו בכפר. ב-1896 פרסם "סיפורים עממיים" שבהם עשה האנשה של חיות, ולהפך: תיאר אנשים המדברים ומתנהגים כחיות. במשך שלוש עשרה השנים האחרונות לחייו כתב "יומן", מקור עשיר על החיים הספרותיים בפריז של תקופתו, ותיאור חודר של סופרים ומדינאים צרפתיים, המעיד על סגנונו האירוני ועל שליטתו המעולה ברזי השפה הצרפתית. ז'ול רנאר הכיר באופן אישי את מנהיגי הסוציאליזם הצרפתי, לאון בלום וז'ן ז'ורס, ופרסם מאמרים בעיתונות הסוציאליסטית של פריז. הוא היה לוחם שלום והתנגד להשתלטותם של אנשי צבא ושל אנשי דת על המדינה. הוא אמר: "יש לי נפש אנטי דתית ולב של נזיר." ב-1907 נבחר לחבר "אקדמיית גונקור" בעזרתו של אוקטב מירבו. ז'ול רנאר נפטר ב-1910 כתוצאה מהסתיידות עורקים, ונקבר בכפר ילדותו, שיטרי לה מין. ב-1925 יצא לאור ה"יומן" של ז'ול רנאר.

## ספריו שתורגמו לעברית
* **על טווסים ובני אדם; סיפורי טבע**, תרגם אבנר בהט, ציורים טולוז לוטרק, תל אביב: גוונים, 2003.
* **פראנסוא ראש גזר**, מצרפתית: רפאל אליעז, מרחביה: ספרית פועלים ('דורון-מופת'), 1950.
* **ראש גזר: הסיפור והמחזה**, תרגמה: נורית פלד-אלחנן; אחרית דבר: יהושע ישועה, ירושלים: כרמל, 2000.
* **צַיָּד התמונות: (סִפּוּרים מן הטבע)**; בלוית ס"ח רשומים בשחור מאת בונר; מצרפתית: חיים אברבאיה, תל אביב: מחברות לספרות, תשי"ד.

## קישורים חיצוניים

* 
* 
* 
* 
* 

קטגוריה:סופרים צרפתים
קטגוריה:צרפתים שנולדו ב-1864
קטגוריה:צרפתים שנפטרו ב-1910
יורו 1960

**אליפות אירופה בכדורגל 1960**, הידועה גם בשם **גביע אירופה לאומות 1960** היא אליפות אירופה בכדורגל הראשונה שארגנה אופ"א. הטורניר נערך בצרפת בין ה-6 ל-10 ביולי 1960.

טורניר הגמר כלל אז ארבע נבחרות בלבד, שעלו מטורניר המוקדמות, ולכן שוחקו רק משחקי חצי הגמר, המשחק על המקום השלישי ומשחק הגמר. באותו הזמן ההכרזה על המדינה המארחת התקיימה רק לאחר היוודע התוצאות של טורניר המוקדמות, ורק אז נבחרה הנבחרת המארחת.

אל טורניר הגמר העפילה נבחרות , לצד שלוש המדינות הקומוניסטיות - ,  ו. במשחק הגמר, גברה ברית המועצות, בה הצטיין השוער לב יאשין, על יוגוסלביה בתוצאה 1–2 לאחר הארכה. יוגוסלביה עלתה ליתרון ראשון לקראת סיום המחצית, אך ברית המועצות איזנה עם פתיחת המחצית השנייה, ושבע דקות לסיום ההארכה כבש ויקטור פונדלניק את שער הניצחון שהעניק לנבחרתו את תואר אליפות אירופה הראשון בהיסטוריה.

## מוקדמות

טורניר מוקדמות יורו 1960 החל בשנת 1958. שיטת המוקדמות הייתה שיטת בית-חוץ, ללא שימוש בחוק שערי חוץ. במקרה של שוויון בתום שני המפגשים, הוכרעה ההתמודדות במשחק שלישי ומכריע; במהלך מוקדמות יורו 1960 לא היה צורך במשחק שלישי באף אחד מהמפגשים.

17 נבחרות החברות באופ"א נטלו חלק בשלב המוקדמות, אך מן הטורניר נעדרו נבחרות בולטות כגון , ,  ו. על מנת ליצור שלב שמינית גמר בן 16 קבוצות, נבחרו  ו להתמודד ביניהן בסיבוב מוקדם, בו המנצחת תצטרף לשאר 15 הנבחרות. צ'כוסלובקיה התגברה על הפסד 0–2 בחוץ עם ניצחון ביתי של 0–4 כדי להעפיל לשמינית הגמר. אמנם, חלק ממשחקי שמינית הגמר שוחקו עוד בטרם שלב המוקדמות, כך שהמשחק הראשון בהיסטוריה של מוקדמות אליפות אירופה שוחק ב-28 בספטמבר 1958 במוסקבה, והסתיים בניצחונה של  על  בתוצאה 1–3.

שלב רבע הגמר הגיע לסיומו כחודש לפני פתיחת הטורניר בצרפת. במסגרת שלב זה, הוגרלו להיפגש נבחרות  וברית המועצות. ספרד הייתה אז נתונה תחת שלטונו של פרנסיסקו פרנקו, ולכן סירבה הנבחרת לשחק מול ברית המועצות, התומכת הגדולה ביותר של הרפובליקה הספרדית השנייה, בזמן מלחמת האזרחים בספרד. כתוצאה מכך, העפילה ברית המועצות לטורניר הגמר באופן אוטומטי.

צרפת, שרשמה ניצחון כפול על , ו שרשמה ניצחון כפול על , העפילו גם הן לטורניר. אליהן הצטרפה , שהפכה הפסד ל במשחק הראשון לניצחון בגומלין.

### נבחרות שהעפילו

## אצטדיונים

טורניר הגמר שוחק בפארק דה פראנס בפריז, שאירח שני משחקים ובהם משחק הגמר, ובסטאד ולודרום במרסיי שאירח את שני המשחקים האחרים.

## שלב הנוקאאוט
ממוזער|300px|הישגי הנבחרות ביורו 1960

### סיכום

### חצי הגמר

----

### מקום שלישי

### גמר

## סטטיסטיקות
### כובשי השערים
;שני שערים
*  ויקטור פונדלניק
*  מילאן גאליץ'
*  דראז'ן ירקוביץ'
*  ולנטין קוזמיץ' איוואנוב
*  פרנסואה הואט
;שער אחד
*  ולסטימיל בובניק
*  לאדיסלב פאבלוביץ'
*  ז'אן וינסנט
*  מריאן ויזנייסקי
*  שלווה מטרוולי
*  טומיסלב קנז
*  אנטה זאנטיץ'

### פרסים

; נבחרת הטורניר

## קישורים חיצוניים

* 
* יורו 1960 באתר אופ"א

## ביאורים

## הערות שוליים

קטגוריה:אליפויות אירופה בכדורגל
קטגוריה:תחרויות כדורגל ב-1960
קטגוריה:תחרויות כדורגל בצרפת
קטגוריה:מרסיי: ספורט
קטגוריה:פריז: תחרויות ספורט
גיב (משחקי מחשב)

שמאל|ממוזער|250px|גיבים טיפוסיים

**גיבים** (מאנגלית: **Gibs**, קיצור ל-**Giblets**) הם חלקי הגוף - איברים פנימיים, עצמות, גפיים של דמות במשחק מחשב הנשארים לעיתים לאחר שהיא מתפוצצת, לרוב על ידי רימון יד (Frag) או תחמושת נפיצה אחרת, אך הגיב יכול לנבוע לעיתים גם מנפילה קטלנית או Telefrag. זהו סלנג של גיימרים שפירושו "חלקים (רסיסים/שאריות) של אנשים". את המונח טבע לראשונה אדריאן קארמק, אחד ממייסדי חברת id Software.

משתמשים במילה כדי לתאר אויב שלא רק מת (לרוב כשנורה למוות מתחמושת רגילה) על ידי "סתם פראג" (באנגלית: Frag) אלא גם התפוצץ, והעיף חלקי גוף בכל האזור. להרוג מישהו באופן זה נקרא לבצע בו גיב (או, על ידי אנשים רבים, "לעשות גיב" - To gib someone).

ביצוע גיב באויב נחשב להישג גדול מאשר הריגתו בדרך רגילה. רוב המשחקים אינם מתייחסים לאופן ההריגה (הריגה רגילה או ביצוע גיב מקבלים ניקוד זהה), אך יש כבוד מסוים על ביצוע גיב, ואף אלמנט מסוים של השפלת היריב. עם זאת, ישנם משחקים המתייחסים לשני האופנים בצורה שווה מבחינת ניקוד, אך מודיעים כשמישהו נהרג באמצעות גיב. כמו כן, במשחקים מסוימים דוגמת Quake 2, עשיית גיב לאויב היא במקרים רבים הכרחית - כדי למנוע ממפלצות עם כוחות ריפוי להחזיר את האויב מן המתים.

ישנה מחלוקת על דרך הביטוי הנכונה למונח. קארמק, כמו גם אנשים אחרים ששמעו את המונח, מבטאים זאת ג'יב (Jib), בעוד שכמות עצומה של אנשים שרק קראו את המונח באינטרנט מבטאים זאת גיב (Gib). עקב העובדה שמספרם של האנשים בקבוצה השנייה גדול יותר, צורת הביטוי הנפוצה יותר היא "גיב" והיא גם המקובלת יותר כיום.

גיבים מופיעים בעיקר במשחקי פעולה בגוף ראשון בהם המטרה היא להרוג כמה שיותר אויבים בלי להיהרג בעצמך. אחד המשחקים הראשונים בהם הופיע הגיב היה דום, ומאז הופיעו הגיבים במשחקים רבים אחרים. גיבים מופיעים גם בסוגות אחרות כגון "משחק המכות" מורטל קומבט.
רוב ההתייחסות לגיבים מופיעה במשחקי רשת מרובי שחקנים, ולא במשחק לשחקן יחיד, ולרוב במשחקים מסוג Deathmatch בהם המטרה היא להרוג מספר רב ככל האפשר של אויבים בפרק זמן נתון.

ברוב משחקי המחשב הגיבים נעלמים (לרוב כשהשחקן אינו מסתכל) על מנת לחסוך זמן עיבוד ולמנוע ירידה בקצב הפריימים לשנייה.

בכמה משחקים קיימת אפשרות הגיב המיידי (Instagib). כשאפשרות זו מופעלת, כל פגיעה עם כל נשק תגרום לגיב מידי של השחקן הנפגע.

קטגוריה:תרבות משחקי הווידאו
סצ'ואן

**סְה-צְ'ווַאן** (; בפין-יין: **Sìchuān**; מילולית: "ארבעה נהרות") הוא מחוז במערב הרפובליקה העממית של סין. המחוז משתרע על פני 484,056 קמ"ר ועל פי מפקד האוכלוסין משנת 2020, התגוררו בו כ-83.67 מיליון תושבים, מה שהופך אותו למחוז החמישי בגודלו בסין, הן מבחינת שטחו והן באשר למספר תושביו. בירתו היא העיר צֶ'נְגְדוּ.

## גאוגרפיה
למרות ריחוקו היחסי ממרכז סין, יש לסצ'ואן חלק חשוב בהיסטוריה של סין. ב בנה בה המהנדס  מערכת תעלות השקיה שהטו חלק ממי נהר מין, תוך שהוא חופר דרך הר סמוך. מערכת ההשקיה הזו, סמוך לעיר , שינתה את פני האזור, שסבל עד אז משיטפונות, והביאה למחוז שנים רבות של שגשוג חקלאי. המערכת בשימוש עד היום ובין השאר מזרימה מים לבירה צ'נגדו.

המחוז שוכן באגן סצ'ואן המוקף בהרים מכמה עברים. ממערב רכס ההימלאיה, מצפון רכס צ'ין-לינג, ומדרום האזורים ההרריים שבמחוז יונאן. במחוז זורמים כ-80 נהרות, שהחשובים בהם הם היאנגצה, ומין, אחד מיובליו של היאנגצה. בשל היותו מוקף בהרים, המחוז סובל מערפל תכוף, ולכך מתווסף זיהום אוויר בערים רבות, כך שערים רבות אינן זוכות לימי שמש מרובים.

מערבו של המחוז הוא חלק ממה שהיה אזור **קאם** בטיבט ההיסטורית. חבל הררי זה מוגדר כיום בתור "נציבות האוטונומית הטיבטית גַארזה (או גאנדזה, בסינית)", ומתגוררים בו (בנוסף לבני האן), טיבטים רבים וקבוצות אתניות אחרות הקרובות לטיבטים - יִי, צְ'יַאנְג ונַאשִי.

במחוז אתרי תיירות רבים, ובהם שמורת ג'יוג'איגואו, הר אומיי, פסל הבודהה הענק בלֶשָׁאן, שמורות הפנדה הענק, אתרים טיבטיים רבים ואתרים רבים נוספים לרבות סאנשינגדווי, אתר ארכאולוגי בתקופת הברונזה. המחוז גם מפורסם בזכות דובי הפנדה החיים בהרים שבצפון הנידח של המחוז.

במאי 2008 פקדה את המחוז רעידת אדמה בעוצמה 7.9 בסולם ריכטר, שגבתה עשרות אלפי קורבנות, והחריבה עיירות וכפרים. בשנת 2022 הייתה רעידת אדמה נוספת בה נהרגו 130 תושבים.

במחוז נבנה סכר באיחטאן, התחנה ההידרואלקטרית השנייה בגודלה בעולם והסכר הרביעי בגודלו בעולם מבחינת נפח.

## חלוקה מנהלית
מחוז סצ'ואן מחולק לעיר תת-מחוזית אחת, שבע עשרה נציבויות עירוניות ושלוש נציבויות אוטונומיות:

## בתרבות
שם המחוז מונצח במחזה "הנפש הטובה מסצ'ואן" מאת ברטולט ברכט.

## גלריה

Chunxilu.jpeg|רחוב צ'וּן שׂי בצ'נגדו
Dujiangyan irrigation system, Sichuan, China.JPG|קטע ממערכת ההשקיה דוג'יאנג-ין
Langmusi2.JPG|נוף בצפון סצ'ואן


## קישורים חיצוניים

* 
* גליה גוטמן, סין אחת, שלושה טיולים, באתר את, 27 באפריל 2015
* 

## הערות שוליים

*
קטגוריה:הרפובליקה העממית של סין: מחוזות
תורה אפקטיבית

בלוגיקה מתמטית, **תורה אפקטיבית** היא תורה שקיימת מכונת טיורינג שמכריעה את קבוצת האקסיומות וכללי ההיסק שלה. כלומר ניתן להכריע בזמן סופי לגבי כל טענה אם היא אקסיומה או לא, ולגבי כל צעד היקש אם הוא חוקי.

תורה אפקטיבית מורכבת מהרכיבים הבאים:
***שפה** שבה ניתן לנסח טענות בתורה. השפה מורכבת משני רכיבים:
:***אלפבית**: קבוצה סופית של סימנים.
:***טענות**: סדרות סופיות של סימנים מהאלפבית של התורה, שמצייתות לכללי תחביר מסוימים.
***אקסיומות**: טענות מסוימות בשפה של התורה.
***צעדי היקש**: צעד היקש מוגדר כזוג סדור של קבוצה סופית של טענות (הנחות) וטענה כלשהי (מסקנה).

בתורה אפקטיבית קיים אלגוריתם לבדיקת הוכחות. בתורה שאינה אפקטיבית, יכולות להיות הוכחות שלא ניתן לבדוק את נכונותן, כי אין דרך להכריע אם האקסיומות וצעדי ההיקש חוקיים.

## ראו גם
*עצמאות
*משפטי האי-שלמות של גדל

*
קטגוריה:הוכחה
נבחרת נורווגיה בכדורגל נשים

**נבחרת נורווגיה בכדורגל נשים** היא נבחרת כדורגל הנשים הלאומית של נורווגיה. הנבחרת מנוהלת על ידי התאחדות הכדורגל הנורווגית, ונחשבת כאחת מנבחרות הנשים הטובות בעולם. היא זכתה בכל אחד מטורנירי הכדורגל החשובים. בנוסף, זכתה שלוש פעמים בגביע אלגארבה.

## כל [[גביע העולם בכדורגל לנשים|גביעי העולם]]
*1991 – 20x20px מקום שני
*1995 – 20x20px **מקום ראשון**
*1999 – מקום רביעי
*2003 – רבע גמר
*2007 – מקום רביעי
*2011 – שלב הבתים
*2015 – שמינית הגמר
*2019 – רבע גמר
*2023 – שמינית גמר

## כל אליפויות אירופה
*1984 - סיבוב מוקדם
*1987 - 20x20px **מקום ראשון**
*1989 - 20x20px מקום שני
*1991 - 20x20px מקום שני
*1993 - 20x20px **מקום ראשון**
*1995 - חצי גמר
*1997 - רבע גמר
*2001 - חצי גמר
*2005 - 20x20px מקום שני
*2009 - 20x20px מקום שלישי
*2013 - 20x20px מקום שני
*2017 עד 2022 - שלב הבתים
* 2025 - רבע גמר

## שחקניות מפורסמות
*סולביי גולברנסן
*איזבל הרלובסן
*דאגני מלגרן
*האגה רייסה

## קישורים חיצוניים

* 

* האתר הרשמי של הנבחרת

## הערות שוליים

נורווגיה
קטגוריה:נבחרות נורווגיה
קטגוריה:נורווגיה: כדורגל
קטגוריה:נורווגיה: ספורט נשים
נורווגיה
סולביי גולברנסן

**סולביי גולברנסן** (בנורווגית: **Solveig Gulbrandsen**; נולדה ב-12 בינואר 1981) היא כדורגלנית נורווגית.

גולברנסן משחקת כקשרית מרכזית בקבוצת קולבוטן הנורווגית. מאז שנת 1998, היא משחקת באופן קבוע בנבחרת הכדורגל של נורווגיה, ובאולימפיאדת סידני (2000) זכתה עמה במדליית זהב.

ב-8 ביוני 2006 סולבייג ילדה את בנה הראשון.

## קישורים חיצוניים

קטגוריה:קשריות כדורגל נורווגיות
קטגוריה:כדורגלניות נורווגיות
קטגוריה:קשרי כדורגל נורווגים
קטגוריה:כדורגלניות גולד פרייד
קטגוריה:כדורגלניות באולימפיאדת סידני (2000)
קטגוריה:כדורגלנים באולימפיאדת סידני (2000)
קטגוריה:כדורגלניות באולימפיאדת בייג'ינג (2008)
קטגוריה:אלופות אולימפיות נורווגיות: כדורגל
קטגוריה:ילידות 1981
קטגוריה:נורווגים שנולדו ב-1981
תקר

שמאל|ממוזער|250px|תקר בגלגל
**תֶּקֶר**, **נֶקֶר** או **פָּנְצֶ'ר** הוא נקב בגלגל. מקור המילה פנצ'ר הוא עיוות המילה באנגלית puncture (ניקוב).

תקר יכול לקרות רק בגלגלים המבוססים על מילוי אוויר. בגלגלים כאלו יש צמיג עשוי גומי קשיח ומחוספס הבא במגע עם הכביש. הצמיג מלא באוויר בלחץ, או בפנימית עדינה יותר הנמצאת בתוך הצמיג ומלאה באוויר. חפץ חד כגון מסמר עשוי לחדור את הצמיג בלי להסב לו נזק משמעותי, ולפוצץ את הפנימית, או ליצור קרע בצמיג ללא פנימית, כך שהאוויר הכלוא בגלגל משתחרר. מצב זה קרוי תקר.

תת-לחץ אוויר בצמיגים מגדיל את הסיכוי לתקר, בייחוד כאשר הרכב עמוס.

בכלי רכב מסוימים, למשל אופניים לגיל הרך, עשויים הצמיגים גומי מלא, ואין בהם אפשרות לתקר. חסרונותיהם של צמיגים מגומי מלא הם משקלם הגבוה יותר ויכולת בלימת הזעזועים הפחותה בהשוואה לצמיגים מלאים אוויר.

בהשאלה משמש המושג גם לכל תקלה בלתי צפויה.

## מניעה
* כיום ישנם סוגי דבק מיוחדים ("ג'יפה" בלשון העם) שניתן להחדיר לצמיג או לפנימית, המונעים תקרים על ידי סתימת חורים (קטנים מספיק), תוך כדי סיבוב הגלגל בנסיעה. ניתן גם להשתמש בהם לצורך תיקון לאחר היווצרות התקר.
* אמצעי המשמש למניעת תקרים באופניים הוא ה"פס-גומי" – יריעת גומי ברוחב הצמיג, המושחל בין הפנימית לצמיג, ומונע את ניקוב הפנימית על ידי קוצים החודרים דרך הצמיג. באין פס-גומי ייעודי, ניתן להשתמש בפנימית ישנה, חתוכה לצורת רצועה מעגלית.

## קישורים חיצוניים

קטגוריה:צמיגים
קרל פאלמר

**קרל פאלמר** (באנגלית: **Carl Palmer**; נולד ב-20 במרץ 1950), הוא מתופף ממוצא בריטי. רבים הגדירו את פאלמר כאחד מהמתופפים הגדולים ברוק המתקדם של שנות ה-60 וה-70 של המאה ה-20. 

פאלמר נודע בעיקר בזכות חברותו בלהקת אמרסון, לייק ופאלמר (ELP) ואף היה חבר בלהקות The Crazy World of Arthur Brown, אטומיק רוסטר ואסיה.

## ביוגרפיה
### עד לשנות ה-80
קרל פאלמר נולד בברמינגהאם שבבריטניה. העיסוק במוזיקה היה נפוץ במשפחתו, ופאלמר נחשף לתחום מגיל צעיר. בצעירותו התנסה בנגינה על כלים שונים, ולבסוף בחר בתופים.

בתור נער נהג פאלמר לנגן יחד עם תקליטי ג'אז, כאשר המתופף באדי ריץ' השפיע עליו יותר מכל. פאלמר החל להתפרנס ממוזיקה כבר בגיל צעיר, והיה חבר במספר להקות שונות. ב-1969 קיבל הצעה להצטרף ללהקת The Crazy World of Arthur Brown. הלהקה זכתה להצלחה מסוימת, אך פאלמר לא היה מרוצה ועזב זמן קצר אחר כך כשהקים עם וינסנט קריין את להקת אטומיק רוסטר, אשר זכתה גם היא להצלחה ולביקורות אוהדות.

במהלך 1970 פנו לפאלמר קית' אמרסון וגרג לייק, אשר חיפשו מתופף להרכב חדש. פאלמר לא חבר אליהם באופן מיידי, אך לאחר שתם חוזה ההקלטות שלו עבור אטומיק רוסטר, הוא הצטרף והלהקה החדשה, אמרסון, לייק ופאלמר החלה לפעול. פאלמר לא התנסה קודם לכן ברוק מתקדם, אך גישתו לסגנון הייתה חיובית.

הלהקה פרצה לתודעה בהופעה בפסטיבל האי וייט של 1970, וזכתה להצלחה רבה, למרות ביקורות שליליות של חלק מהמבקרים. מאז הוציאה הלהקה לאור אלבומים רבים וקיימה סיבובי הופעות רבים ברחבי עולם. היא התפרקה בשנת 1979.

### משנות ה-80
פאלמר הקים להקה חדשה בשם PM, אך ללא הצלחה. ב-1981 קיבל פאלמר הצעה מסטיב האו, שפרש מלהקת יס, להקים להקה חדשה. פאלמר הסכים והם הקימו את להקת "אסיה". פאלמר עזב אותה ב-1987.

אמרסון, לייק ופאלמר התאחדו בתחילת שנות ה-90, והוציאו את האלבום Black Moon ב-1992. שנה אחר כך חלה פאלמר במחלה שפגעה ביכולות התיפוף שלו, והוא נאלץ לעבור ניתוח. לאחר כמה סיבובי הופעות, הלהקה התפרקה שוב.

## סגנון אישי
קרל פאלמר נחשב לאחד המתופפים החשובים בתולדות הרוק. בנוסף ליכולת התיפוף ששובחה על ידי מבקרי המוזיקה, הוא נודע גם ביצירתיות שלו. הוא הלחין ועיבד קטעים רבים עבור להקות שונות ואף הלחין קונצ'רטו לתזמורת וכלי הקשה.

פאלמר נהג להשתמש בכלי הקשה מלודיים ב-ELP וגם בכלי הקשה אלקטרונים שתרמו לתדמית של חברי ELP כ"חלוצי טכנולוגיה".

## קישורים חיצוניים

* 

## הערות שוליים

קטגוריה:ערכים שבהם תבנית בריטניקה אינה מתאימה
קטגוריה:אמרסון, לייק ופאלמר
קטגוריה:מתופפים בריטים
קטגוריה:בריטים שנולדו ב-1950
ראש דשא

[ממוזער|שמאל|250px|ראש דשא מעוצב בדמות [כלב הבית|כלב]]
**ראש דשא** הוא מצע גידול העטוף בגרב ניילון, וזרעי עשב מפוזרים בחלקו העליון של המצע. גרב הניילון מעוצב בדמות ראש. לאחר השקיית הראש נובטים זרעי העשב ומהווים "שיער" לראש.

יתרונו של ה"שיער" העשוי מעשב הוא כי ניתן לספר אותו מספר פעמים (עד נבילתו) ללא נזק תמידי, בניגוד לבובות אחרות.

ראש הדשא שווק כצעצוע משרדי.

ב-1995 השתמש בנק דיסקונט בראש הדשא בפרסומותיו כדוגמה לצמיחה.

## קישורים חיצוניים
* איך מכינים ראש דשא? באתר "תחביבים", 31 בדצמבר 2020
* הכנת ראש דשא, באתר אמאבא

קטגוריה:צעצועים
קטגוריה:דשא
חלום עליכם

**חלום עליכם** הייתה תוכנית טלוויזיה ישראלית לילדים בהנחיית עוזי חיטמן. התוכנית החלה את שידורה ב-4 בנובמבר 1993 עם תחילת שידורי ערוץ 2 המסחרי, והסתיימה בשנת 1998.

נושא התוכנית היה הגשמת חלומותיהם של ילדים ישראלים, שכתבו למערכת התוכנית על רצונם להגשים חלומות שונים. בכל תוכנית היה חיטמן מגשים את חלומם של שניים או שלושה מן הכותבים, ומשוחח באולפן עם הילד שחלומו התגשם. עם השנים נכנסה התוכנית לפנתיאון של תוכניות הילדים ורבים רואים בה קלאסיקה ישראלית. השיר שפתח את התוכנית ונשא את שמה, שהלחין וכתב חיטמן, זכה גם הוא להצלחה.

בהשארת התוכנית בין היתר הופק ב-1994 פוג עם שם התוכנית ושעת שידורה, וב-1995 הסופרת גלילה רון פדר עמית כתבה ספר מסדרת ג'ינג'י בשם "חלום עליך, ג'ינג'י". עוד בשנה זו, שר הזמר עופר לוי את הלהיט "הכל פתוח" כאשר לצדו שר ומגשים את חלומו, המשתתף הצעיר ביותר בהיסטוריה של התכנית, מתן ברוכיאן.
ממוזער|250x250 פיקסלים|צילום מסך מתוך התוכנית

## חלומות שהוגשמו בתוכנית
* פגישה ושיחה עם ראש הממשלה יצחק רבין.
* טיולים והגשמת חלומות לילדים חולי סרטן.
* פגישה עם מפורסמי התקופה כמו: חנה לסלאו, טוביה צפיר, חיים משה, ירדנה ארזי, עפרה חזה ועוד.
* חלומות אתגריים כמו: צניחה חופשית, סנפלינג, מרוץ מכוניות, רכיבה על סוסים ועוד.
* הילד עמרי אפק נפגש עם שחקני מכבי חיפה. לימים הפך לשחקן בקבוצה.

## ראו גם
* ניידת החלומות

## קישורים חיצוניים
* 

קטגוריה:תוכניות טלוויזיה ישראליות לילדים
קטגוריה:תוכניות טלוויזיה ישראליות שעלו לשידור בשנת 1993 
קטגוריה:ערוץ 2: תוכניות וסדרות
קטגוריה:רשת: תוכניות וסדרות
קטגוריה:עוזי חיטמן
בהמות (להקה)

**בהמות** (**Behemoth**) היא להקת בלאקנד דת' מטאל מפולין.
## היסטוריה
הלהקה נוסדה ב-1991 בידי הסולן נרגל (שם אמיתי: אדם דרסקי), שהיה החבר הקבוע היחיד בלהקה. האלבומים הראשונים של בהמות היו מבוססים על טהרת הבלאק מטאל, וניגנו בסגנון שלא היה שונה בהרבה מהלהקות האחרות של הז'אנר. מאז האלבום Pandemonic Incantations (יצא ב-1998) הלהקה התחילה לשלב אלמנטים רבים של מוזיקת הדת' מטאל, ובכך הפכו ללהקת בלאקנד דת' מטאל.

בהמות ידועים כלהקה באיכות הקלטה גבוהה. מאז המעבר שלהם מז'אנר הבלאק המסורתי הם זכו לפרסום רב וכיום הם נחשבים לאחת הלהקות המובילות בעולם המטאל בכלל ובעולם הבלאק והדת' בפרט.

נכון להיום הלהקה הופיעה חמש פעמים בישראל. ההופעה הרביעית של הלהקה בישראל התקיימה ב-2014, על רקע מספר ביטולים של הופעות של להקות וזמרים שונים בשל המתיחות הביטחונית. באותו זמן הוציאה הלהקה הודעה למעריציה הישראליים בערוץ היוטיוב שלה לפיה אין בכוונתה לבטל את ההופעה.

## חברי הלהקה
* אדם "נרגל" דרסקי - גיטרה בס (1995-1991), גיטרה, שירה (1991-הווה)
* זביגנייב "אינפרנו" פרומינסקי - תופים, כלי הקשה (1999-1997, 2000-הווה)
* תומאס "אוריון" ורובלסקי - גיטרה בס, שירה (ליווי) (2003-הווה)

### חברים לשעבר
* בל רייונלוק - תופים, כלי הקשה, שירה (ליווי) (1996-1991)
* "דסיקרייטור" - גיטרה, שירה (ליווי) (1992-1991), גיטרה בס, שירה (ליווי) (1992)
* "אורקוס" - גיטרה בס, שירה (ליווי) (1993)
* "פרוסט" - גיטרה, שירה (ליווי) (1994-1993)
* "לס" - גיטרה בס, שירה (ליווי) (1997-1995, 1999-1998), גיטרה (1999)
* "מפיסטו" - גיטרה בס, שירה (ליווי) (1999-1997)
* "הבוק" - שירה (ליווי) (2003-2000)

## דיסקוגרפיה

## קישורים חיצוניים

* 

* דף הלהקה במטאלסטורם
* 
* 
; וידאוקליפים
* 

קטגוריה:להקות בלאק מטאל
קטגוריה:להקות דת' מטאל
קטגוריה:להקות פולניות
קטגוריה:להקות שחתומות במטאל בלייד רקורדס
קטגוריה:להקות שהוקמו בשנת 1991
קטגוריה:מחלוקות סביב טענות לתועבה במוזיקה
מוסר השכל

**מוסר השכל** הוא משפט, מפורש או משתמע שממצה את המשמעות הרצויה והרעיון המוסרי של סיפור מעשה. ברבים מהסיפורים הנושאים מוסר השכל, המטרה העיקרית היא העברת מוסר ההשכל, וסיפור העלילה הוא רק אמצעי.

את מוסר ההשכל מוצאים כיום בעיקר בסיפורי ילדים. הוא גם מצוי בסיפורי עם ומהווה אחד מהמאפיינים שלהם. משל הוא סוג אחר של יצירה שאף היא ניתנת לתמצות במוסר השכל קצר. ניתן למצוא אותו גם בפואמות, בשירי עם ובשירי ילדים. יצירות ספרותיות אמנותיות יותר כגון הרומן ומרבית השירים נמנעות בדרך כלל מהכללת מוסר השכל במובן של סיפור שכל תכליתו היא להעביר מסר. רומנים שכן נועדו להעביר מוסר השכל מוקעים מאוד בתרבות המודרנית. ניתן למצוא יצירות כאלו בעיקר לפני המאה העשרים. דוגמה טובה ומפורסמת לעניין הוא השלטון בצרפת שנחרד לאור הפופולריות הרבה שרכש הספר מאדאם בובארי שנכתב בעקבות סיפורה של אישה נואפת, פרשייה עיתונאית מאותם ימים. הספר לא הוקיע באופן חד משמעי את מעשיה של מאדאם בובארי שנגדו את מוסכמות הצניעות וההתנהגות באותם הימים. תוך זמן קצר נכתב רומן על אותה פרשייה בדיוק רק שהפעם הוא נכתב למטרה אחת - להעביר את המסר שמעשיה של מאדאם בובארי אינם מקובלים.

## מסרי השכל בספרות ילדים
מוסרי השכל היו חלק מסיפורי ילדים במשך מאות שנים, כי לסיפורי הילדים הייתה אז בעיקר תכלית חינוכית ולימודית; הם לא היו לשם בידור או הנאה. במקרים רבים מוסר ההשכל הובלט במיוחד ובמילים מפורשות, והסיפור הסתיים במשפט כגון "ומוסר ההשכל של זה הוא...". כך הובהר לשומע מה בעצם מלמד הסיפור. לדוגמה, בתום הסיפור כיפה אדומה יכול המספר להוסיף "ומוסר ההשכל, ילדים, הוא שאסור לדבר עם זרים!".

בספרות הילדים המודרנית מוסרי השכל הפכו למיושנים, וכשכבר מוצאים אותם בסיפור הכוונה היא בדרך כלל אירונית. לואיס קרול העביר ביקורת חריפה על מנהג זה, וכמה מהדמויות בספריו טרודות מאוד במוסרי השכל, מה שמראה כמה הם היו מקובלים באמצע המאה ה-19.

## מוסר השכל - פרמיס
בספרות, פרמיס הוא מוסר השכל שהוא מעין אמירת יסוד:
אמירת היסוד של הסיפור היא מוסר ההשכל עליו מתבסס הסיפור והמפתח התמתי (מרכזי) של הסיפור. בכל סיפור קיים פרמיס, מוסר השכל המבסס את הציר העלילתי כולו.
רואים בפרמיס תמרור ראשון המראה את הכיוון של העלילה.
האמירה יכולה להיות כללית ביותר אך חייבת להיות מאוד מדויקת כי היא מהווה את מהות הסיפור - התוכן שרצה הכותב להעביר ומלווה את הצופים לאורך כל אורכו.

## ראו גם
* דידקטיות

## קישורים חיצוניים

* 

קטגוריה:מונחים ספרותיים
*
קטגוריה:מעשיות ואגדות
קטגוריה:פילוסופיה של החינוך
קטגוריה:מוסר